google/wiki40b huggingface dataset:
मस्वाती तृतीय

प्रारंभिक जीवन

१९ अप्रैल १९६८ को राजा मस्वाती तृतीय का मसुन्दिनी स्वाजीलैंड में पैदा हुए। इनका पूरा नाम मखोसेटिवे दलमिनी है। राजा सोभूजा द्वितीय की छोटी रानी नतोम्बी तफवाला से मस्वाती तृतीय का जन्म हुआ।

शिक्षा

यह दिसंबर १९८२ में स्वाज़ीलैंड प्राइमरी सर्टिफिकेट परीक्षा में बैठे जिसमें गणित एवं अंग्रेजी में विशेष योग्यता के साथ प्रथम श्रेणी में उत्तीर्ण हुए। इसके बाद आगे की शिक्षा के लिए यह शेरबोर्ने स्कूल (इंटरनेशनल कॉलेज),यूनाइटेड किंगडम चले गए। उस समय इनकी आयु १४ वर्ष थी। १९८६ में बीच में ही पढ़ाई छोड़ कर यह स्वाज़ीलैंड वापस आ गए।

कुटुंब

मस्वाती तृतीय की १५ रानियाँ हैं इनमें केवल २ रानियों को शाही दर्जा प्राप्त है। वर्तमान इनके ३० बच्चे हैं। इन्होंने परिवार बढ़ाने की अपने पिता की परंपरा को किसी की आलोचना की परवाह किये विना कायम रखा है। यह रंगीन मिज़ाज़ के राजा हैं।इन्होने २०१३ में १८ वर्ष की लड़की से १५ वां विवाह किया।

राज्यसिंहासन

१९८२ में इनके पिता सोभुजा द्वितीय के समय इनकी आयु १४ वर्ष थी इसलिए राज्यसिंहासन का भार रानी ड़जेलिवे शोंगवे (1982–1983) और रानी न्टफोम्बी तफवाला (1983–1986) ने संभाला। वर्ष १९८६ में १८ वर्ष की आयु में यह राजगद्दी पर बैठे।

अमीर राजा

मस्वाती तृतीय का नाम विश्व के धनी लोगो में शुमार किया जाता है। वर्ष २००९ में फ़ोर्ब्स द्वारा प्रकाशित सूची में २०० बिलियन डॉलर की संपत्ति के साथ १५ वां स्थान था। १३ रानियों के लिए आलीशान महल ,५ लाख डॉलर की मैबेच कार के साथ ६२ लक्जरी गाड़ियां।
इंटेरोबैक्टेरियोफेज टी4

इंटेरोबैक्टेरियोफेज टी4 एक विषाणु है।
भाविना पटेल

भाविना हसमुखभाई पटेल (गुजराती: ભાવિના હસમુખભાઈ પટેલ) भारत की महिला पैरा टेबल टेनिस खिलाड़ी हैं। इन्होने आईटीटीएफ पैरा टेबल टेनिस एशियाई क्षेत्रीय चैंपियनशिप-2013 के महिला एकल वर्ग में रजत पदक जीता। विकलांगता के बावजूद ये 2013 आइटीटीएफ पीटीटी एशियाई टेटे क्षेत्रीय चैंपियनशिप में रजत पदक जीतने वाली पहली भारतीय पैरा टेबल टेनिस खिलाड़ी बन गई।
सूर्यदक्षिणा/नंदनी

कस्यप ऋषि के पोते श्राद्धदेव नन्दन वन में अपनें आश्रम में भगवान की पूजा अर्चना ध्यान व तपस्या किया करते थे। एक दिन सुर्य देव उनके पास आए और उनसे प्रार्थना की, कि वे उनके लिए एक महायज्ञ करें। महायज्ञ की समाप्ति पस्चात सूर्य देव नें उन्हें दक्षिणा स्वरूप एक कन्या दी और कहा आप इसे अपनी पुत्री के रूप में स्वीकार करें। भविश्य में यह आपका नाम बढ़ाएगी और इस पर आप गर्व करेंगें। इस कन्या को अपनी पुत्री रूप में स्वीकार कर श्राद्धदेव अपनें आश्रम नन्दन वन में आए तब वहां रहनें वाले अन्य ऋषि मुनियों नें पूंछा यह कन्या कौन है तो श्राद्धदेव नें कहा यह सूर्य दक्षिणा है। नन्दन वन में उस कन्या के आ जानें से वहां खुशी की एक लहर सी दौड़ गई और लोग उसे प्यार से नन्दनी कहनें लगे। इस प्रकार उस कन्या के दो नाम प्रचलन में आ गए, कोई उसे प्यार से सुदक्षिणा (सूर्यदक्षिणा) कहता तो कोई नन्दनी। श्राद्धदेव ब्राम्हण थे, इसलिए उनकी यह कन्या, ब्राम्हण कन्या कहलाई। धीरे धीरे जब यह कन्या बड़ी होनें लगी तो श्राद्धदेव को उसकी शादी की चिन्ता सतानें लगी, तब श्राद्धदेव अपनी चिन्ता लेकर ब्रम्हाजी के समीप पहुंचे और नन्दनी के लिए उचित वर की चाहत प्रकट की, तब ब्रम्हाजी नें नन्दनी के विवाह हेतु चित्रगुप्तजी को चुना और नन्दनी का विवाह चित्रगुप्तजी से करवा दिया। इससे इनके चार पुत्र उत्पन्न हुए जो भानु, विभानु, विश्वभानु और वीर्यभानु कहलाए।
कोसी नदी

नाम

हिन्दू ग्रंथों में इसे कौशिकी नाम से उद्धृत किया गया है। कहा जाता है कि विश्वामित्र ने इसी नदी के किनारे ऋषि का दर्ज़ा पाया था। वे कुशिक ऋषि के शिष्य थे और उन्हें ऋग्वेद में कौशिक भी कहा गया है। सात धाराओं से मिलकर सप्तकोशी नदी बनती है जिसे स्थानीय रूप से कोसी कहा जाता है। महाभारत में भी इसका ज़िक्र कौशिकी नाम से मिलता है।

मार्ग

काठमाण्डू से एवरेस्ट की चढ़ाई के लिए जाने वाले रास्ते में कोसी की चार सहायक नदियाँ मिलती हैं। तिब्बत की सीमा से लगा नामचे बाज़ार कोसी के पहाड़ी रास्ते का पर्यटन के हिसाब से सबसे आकर्षक स्थान है। अरुण, तमोर, लिखु, दूधकोशी, तामाकोशी, सुनकोशी, इन्द्रावती इसकी प्रमुख सहायक नदियाँ हैं।
नेपाल में यह कंचनजंघा के पश्चिम में पड़ती है। नेपाल के हरकपुर में कोसी की दो सहायक नदियाँ दूधकोसी तथा सनकोसी मिलती हैं। सनकोसी, अरुण,प्रज्वल तमर नदियों के साथ त्रिवेणी में मिलती हैं। इसके बाद नदी को सप्तकोशी कहा जाता है। बराहक्षेत्र में यह तराई क्षेत्र में प्रवेश करती है और इसके बाद से इसे कोशी (या कोसी) कहा जाता है। इसकी सहायक नदियाँ एवरेस्ट के चारों ओर से आकर मिलती हैं और यह विश्व के ऊँचाई पर स्थित ग्लेशियरों (हिमनदों) के जल लेती हैं। त्रिवेणी के पास नदी के वेग से एक खड्ड बनाती है जो कोई 10 किलोमीटर लम्बी है। भीमनगर के निकट यह भारतीय सीमा में दाख़िल होती है। इसके बाद दक्षिण की ओर 260 किमी चलकर कुरसेला के पास गंगा में मिल जाती है।

कोसी बाँध

कोसी नदी पर सन 1958 एवं 1962 के बीच एक बाँध बनाया गया। यह बाँध भारत-नेपाल सीमा के पास नेपाल में स्थित है। इसमें पानी के बहाव के नियंत्रण के लिये 52 द्वार बने हैं जिन्हें नियंत्रित करने का कार्य भारत के अधिकारी करते हैं। इस बाँध के थोड़ा आगे (नीचे) भारतीय सीमा में भारत ने तटबन्ध बनाये हैं।
नीना साइमन

नीना साइमन (२१ जनवरी, १९३३ -२१ अप्रैल, २००३) एक गीतकार, पियानोवादक, संयोजक, और नागरिक आन्दोलन में कार्यकर्त्ता थी। साइमन ने शास्त्रीय, जाज, ब्लूज़, लोक, आर एंड बी, और पॉप सहित विभिन्न संगीत शैलियों की एक विस्तृत श्रृंखला में कार्य किया।
उत्तरी केरोलिना में जन्मी नीना एक पिअनोवादक बनने का शौक रखती थी। उत्तरी कैरोलिना के ट्रायन, अपने गृहनगर में कुछ समर्थकों की मदद से, उन्होंने न्यू यॉर्क में जुइलियार्ड स्कूल ऑफ म्यूजिक में दाखिला लिया। साइमन ने फिलाडेल्फिया में एक प्रतिष्ठित "कर्टिस इंस्टीट्यूट ऑफ म्यूज़िक" में अध्ययन करने के लिए छात्रवृत्ति के लिए आवेदन किया था, जहा उन्होंने अच्छी तरह से ऑडिशन देने के बावजूद इन्कार कर दिया था। जीविका के लिए उन्होंने अपना नाम युनिस वेय्म्न से बदल कर नीना साइमन कर दिया। साइमन ने ९५८ से १९७४ के बीच में ४० से अधिक एल्बमों को रिकॉर्ड किया, और लिटिल गर्ल ब्लू से करियर की शुरुआत की। १९५८ में यूएस में "आई लव यू पोर्जी" एक बहुत बड़ा हिट दिया।

१९३३-१९५४

साइमन उत्तर कैरोलिना में बतौर यूनिस कैथलीन वेय्म्न ट्रायोन, उत्तरी कैरोलिना में हुआ था। एक गरीब परिवार के ८ बच्चो में से वह छठी थी, ३ वर्ष की आयु से ही उन्होंने पियानो बजाना शुरू कर दिया था। साइमन की संगीत शिक्षक ने उनकी शिक्षा पूरी करने में उनकी बहुत मदद कीआर्थिक ढंग से।
कृषि दर्शन

कृषि दर्शन दूरदर्शन पर प्रसारित होने वाला एक भारतीय टेलिविज़न कार्यक्रम है। इस कार्यक्रम का ध्येय किसानों तक कृषि-सम्बन्धी जानकारी पहुँचाना है। दूरदर्शन पर इसका प्रसार २६ जनवरी १९६७ को शुरू हुआ और यह भारतीय टेलिविज़न पर सबसे लम्बी अवधि तक चलने वाले प्रोग्रामों में से एक है।
लिथो छपाई

लिथो छपाई (Lithography) पत्थर पर चिकनी वस्तु से लेख लिखकर अथवा डिज़ाइन बनाकर, उसके द्वारा छाप उतारने की कला है। लिथोग्रैफी शब्द यूनानी भाषा के लिथो (पत्थर) एवं ग्रैफी (लिखना) शब्दों के मिलने से बना है। पत्थर के स्थान पर यदि जस्ता, ऐलुमिनियम इत्यादि पर उपर्युक्त विधि से लेख लिखकर या डिज़ाइन बनाकर छापा जाए तो उसे भी लिथोग्रैफी कहेंगे।
लिथोछपाई या पत्थरछपाई को सतह या समतल लिखावट (Planographic) प्रक्रम (process) भी कहते हैं। इसमें मुद्रणीय और अमुद्रणीय क्षेत्र एक ही तल पर होते हैं, परंतु डिज़ाइन चिकनी स्याही से बने होने के कारण और बाकी सतह नम रखी जाने के कारण, स्याही-रोलर स्याही को स्याही ग्राही डिज़ाइन पर ही निक्षिप्त कर पाता है। अमुद्रणीय क्षेत्र की नमी, या आर्द्रता, स्याही को प्रतिकर्षित करती है। इस प्रकार लिथोछपाई चिकनाई और पानी के विद्वेष सिद्धांत पर आधारित है। इस प्रक्रम का आविष्कार बेवेरिया में एलॉइस जेनेफ़ेल्डर (Alois Senefelder) ने 6 नवम्बर 1771 ई. को किया था। सौ वर्षों से अधिक काल तक प्रयोग और परख होते रहने के बाद आधुनिक फोटो ऑफ़सेट लिथो छपाई के रूप में उसका विकास हुआ।
लिथो छपाई में आरेखन और मुद्रण दोनों की विधियाँ सन्निहित है। समतल लिखावट मुद्रण द्वारा प्रिंटों (prints) को छापने की दो प्रमुख विधियाँ हैं : स्वलिथोछपाई (autolithography) और ऑफ़सेट फ़ोटोलिथोछपाई। स्वलिथोछपाई नक्शानवीस (draftsman), या कलाकार द्वारा प्रस्तर, धातु की प्लेट, या अंतरण कागज (transfer paper) पर अंकित मूल लेखन, या आरेखन से आरंभ होता है। डिज़ाइन में सर्जक के मन की छाप और कलाकार के व्यक्तिगत स्पर्श की छाप होती है। इस शिल्प के व्यापारिक पक्ष के अनेक विभाग हैं और ऐसे शिल्पी कम होते हैं जो अपने विभाग के अलावा दूसरे विभाग की भी जानकारी रखते हों। अत: सहज कलात्मक प्रेरणाएँ व्यर्थ जाती हैं। इसका अर्थ यह नहीं कि ऑफसेट लिथोछपाई में कलापक्ष का अभाव होता है, परंतु यह मान लेने की बात है कि इसमें कलापक्ष क्रमश: गौण हो रहा है, खास कर उस स्थिति में जबकि फोटोग्राफी स्वलिथोछपाई का स्थान ले रही है। लिथो छपाई का आरंभ पत्थर से छापने के रूप में हुआ और आज भी उसका महत्व कम नहीं हुआ है, परंतु फ़ोटोग्रॉफसेट को, जो छपाई का परोक्ष प्रक्रम है और जिसमें शीघ्रता, सस्तापन और यथार्थता के लिए छपाई के काम में प्रकाशयांत्रिक (photomechanical) विधियों का उपयोग होता है, त्यागा नहीं जा सकता।
जलस्नेही

जलस्नेही (hydrophile) या जलरागी ऐसा अणु या आण्विक इकाई होती है जो जल के अणुओं की ओर आकर्षित हो और पानी में घुल जाने की प्रवृत्ति रखता हो। इस से विपरीत जलविरोधी पदार्थ पानी के अणुओं से आकर्षित होने की बजाय अपकर्षित होता है।
शीशराम ओला

जीवन

ओला का जन्म ३० जुलाई १९२७ को भारतीय राज्य राजस्थान के झुंझुनू जिले के अरड़ावता नामक गाँव में एक जाट कृषक परिवार में हुआ। उनके पिता का नाम चौधरी श्री मंगलराम ओला एवं माँ का नाम श्रीमती सोनी देवी था। उन्होंने मैट्रिक तक शिक्षा प्राप्त की। उनका विवाह श्रीमती शिवदेवी ओला से हुआ।

राजनीतिक जीवन

सन् १९४८ में वो अपने गाँव अरड़ावता के सरपंच चुने गये और १९५१ तक वहाँ के सरपंच रहे। वो १९५७ और १९६२ के राजस्थान विधान सभा चुनावों में खेतड़ी विधान सभा क्षेत्र से भारतीय राष्ट्रीय कांग्रेस के सांसद रहे। १९६७ के चुनाव में वो स्वतंत्र पार्टी के उम्मीदवार से चुनाव हार गये। लेकिन ३० जून १९६९ को हुए उप-चुनाव में वो खेतड़ी से ही चुनाव जीत गये। वो १९७२ और १९७७ में पिलानी तथा १९८०, १९८५ और १९९३ के विधान सभा चुनावों में झुंझुनू विधानसभा क्षेत्र से विधायक चुने गये। १८ फ़रवरी १९८१ को राज्य सरकार मंत्रिमण्डल में ग्रामीण विकास एवं पंचायतीराज तथा सैनिक कल्याण विभाग के प्रभारी राज्य मंत्री नियुक्त किए गए। उस समय शिवचरण माथुर राजस्थान के मुख्यमंत्री थे। ११ मार्च १९८५ में वो सहकारिता वन एवं पर्यावरण और सैनिक कल्याण आदि विभागों के प्रभारी राज्यमंत्री बने। १६ अक्टूबर १९८५ को उन्हें कैबिनेट मंत्री बनाया गया। ६ फ़रवरी १९८८ को उन्हें राज्य सरकार में जन स्वास्थ्य अभियांत्रिकी भू-जल तथा सैनिक कल्याण विभाग का दायित्व सौंपा गया। १२ जून १९८९ को उनका विभाग बदलकर सिंचाई रावी व्यास नदियों के सिस्टम संबंधित कार्य आबकारी तथा सैनिक कल्याण विभाग दिया गया। वे 8 बार विधायक और पांच बार सांसद चुने गए थे।

सम्मान एवं पुरस्कार

सैनिक कल्याण कर्यों एवं बालिका शिक्षा के क्षेत्र में विशिष्ट योगदान के लिए भारत सरकार ने उन्हें १९६८ में पद्मश्री से अलंकृत किया गया।

निधन

१५ दिसम्बर २०१३ को आंत के संक्रमण के कारण गुड़गांव के मेदांता अस्पताल में उनका निधन हो गया। उनकी पत्नी, दो बेटे और एक बेटी है। उनका एक बेटा बृजेन्द्र ओला राजस्थान के कांग्रेसी विधायक हैं राजस्थान की गहलोत सरकार में मंत्री थे।
धुर्वास

धुर्वास, छत्तीसगढ़ राज्य में पायी जाने वाली एक जनजाति |
ओलिंगीटो

विवरण

ओलिंगीटो अपने जीनस या वंश में आने वाली अन्य ओलिंगो प्रजातियों और किंकाजू (ओलिंगो के समान दिखने वाला यह जीव इसका निकट संबंधी नहीं है)). से भिन्न है। इसका औसत वजन 900 ग्राम (2 पौंड) है जो इसे सबसे छोटा प्रोसाइओनिड बनाता है। यह एक सर्वाहारी फलाहारी है और पर कभी कभी यह कीटों और फूलों के रस का भक्षण भी करता है और छोटे फालसों के आकार के मेंगनों के रूप में मल त्याग करता है। माना जाता है कि ओलिंगीटो एक एकान्तप्रिय, रात्रिचर जीव है। ऐसा लगाता है कि ओलिंगीटो एक विशुद्ध वृक्षवासी है। मादा ओलिंगीटो के पास स्तनों की एक जोड़ी होती है और शायद एक बार में एक ही संतान को जन्म देते हैं।

वितरण और पर्यावास

केंद्रीय कोलम्बिया से लेकर पश्चिमी ईक्वाडोर तक के मेघवन क्षेत्र में लिए गये प्रजातियों के नमूनों से इनके जंगलों में होने की पुष्टि हुई है। माना जाता है कि यह प्रजाति फिलहाल खतरे में नहीं है, लेकिन अनुमान है कि इस जानवर के संभावित निवास क्षेत्र का लगभग 40 प्रतिशत से अधिक क्षेत्र वनविहीन हो गया है।

खोज

ओलिंगीटो की खोज की घोषणा 15 अगस्त 2013 को प्राकृतिक इतिहास का स्मिथसोनियन राष्ट्रीय संग्रहालय में स्तनधारियों के रखवाले क्रिस्टोफर हेल्गन, प्राकृतिक विज्ञान का उत्तरी केरोलिना संग्रहालय के ओलिंगो विशेषज्ञ रोलैण्ड केज़ और सहयोगियों ने संयुक्त रूप से की। हेल्गन ने शिकागो के फील्ड संग्रहालय में रखे प्रजाति के नमूनों की खोज की और एक नई प्रजाति की पुष्टि करने के लिए डीएनए परीक्षण का सहारा लिया।
इस प्रजाति की पहचान करने वाले शोधकर्ता इसके किसी भी विशिष्ट स्थानीय नाम को पता लगाने में असमर्थ रहे।
यह प्रजाति पिछले 35 सालों में. दोनों अमेरिकाओं में कार्निवोरा गण के अंतर्गत ढूँढी जाने वाली स्तनधारियों की पहली प्रजाति है। इस खोज से पहले भी ओलिंगीटुओं को नियमित रूप से देखा गया है, यहां तक कि कई दशकों से इन्हें सार्वजनिक रूप से प्रदर्शित भी किया गया पर यह एक अन्य प्रजाति के सदस्य हैं इसका पता अभी चला है। इसको अभी तक इसके समान दिखने वाले ओलिंगो ही संबंधी माना जाता रहा था। ऐसा ही एक उदाहरण रिंगर्ल नामक ओलिंगीटो का है जो लगभग एक वर्ष तक वाशिंगटन, डीसी, के राष्ट्रीय चिड़ियाघर में रहा साथ ही उसे कई अन्य चिड़ियाघरों में भी भेजा गया। शोधकर्ताओं ने बिना यह जाने कि वो एक अलग प्रजाति है उसका प्रजनन अन्य ओलिंगो के साथ कराने के कई असफल प्रयास भी किये।. रिंगर्ल की मृत्यु 1976 में हो गयी।

वर्गीकरण मूल्यांकन

ओलिंगीटो वंश "बासारिस्योन" में आने वाली अन्य प्रजाति ओलिंगो की तुलना में छोटे आकार के होते हैं। ओलिंगीटो, ओलिंगो से अधिक समूरी (रोयेंदार) होता है इसका दंत विन्यास भी ओलिंगो से भिन्न होता है। इसकी छोटी पूंछ और छोटे कान भी इसे ओलिंगो से अलग करते हैं। यह उत्तरी एण्डीज़ में समुद्र तल से 1500 मीटर से लेकर 2750 मीटर की ऊँचाई पर पाया जाता है, जो कि साधारण ओलिंगो के पर्यावास की तुलना में काफी ज्यादा है।
अतिविशिष्ट व्यक्ति

अतिविशिष्‍ट व्यक्‍ति (वी. आई. पी ; very important person) उन व्यक्तियों को कहते हैं जिन्हें उनकी प्रतिष्ठा (हैसियत) या उनके महत्व को ध्यान में रखते हुए कुछ विशेष अधिकार या सुविधाएँ प्रदान की जातीं हों। उदाहरण के लिये, राष्ट्राध्यक्ष, अन्य राजनेता, बड़े-बड़े रोजगारप्रदाता, धनी व्यक्ति आदि।
जम्मू और कश्मीर का ध्वज

🇮🇳 
जम्मू और कश्मीर के ध्वज की गहरी लाल पृष्ठभूमि श्रम की परिचायक है, जिसके ऊपर बना हल कृषि को दर्शाता है। ध्वज पर बनी तीन ऊर्ध्वाधर धारियाँ, राज्य के तीन भूभागों, जम्मू, कश्मीर घाटी तथा लद्दाख का प्रतिनिधित्व करती हैं। 
जम्मू और कश्मीर भारत का एकमात्र राज्य था, जिसे अपना ध्वज फहराने का अधिकार प्राप्त था, क्यूँकि इस राज्य को भारतीय संविधान के अनुच्छेद 370 अंतर्गत विशेष राज्य का दर्जा मिल गया है !
05/08/2019 के रोज गृह मंत्री अमित शाह ने अनुच्छेद 370 में बदलाव किया और अनुच्छेद 35A को रद्द किया । जिस वजह से समस्त भारत मे एक ही संविधान लागू होगा और जम्मू और कश्मीर का विशेष राज्य का दर्जा तथा ध्वज खत्म होगा ।
जीवनानन्द दास

जीवनानंद दास (१७ फ़रवरी १८९९- २२ अक्तुबर १९५४) बोरिशाल (बांग्लादेश) में जन्मे बांग्ला के सबसे जनप्रिय रवीन्द्रोत्तर कवि हैं। उन्हें १९५५ में मरणोपरांत श्रेष्ठ कविता के लिए साहित्य अकादमी पुरस्कार से सम्मानित किया गया। १९२६ में उनका पहला कविता संग्रह प्रकाशित हुआ। झरा पालक, धूसर पांडुलिपि, बनलता सेन, महापृथिबी, रूपसी बांगला आदि उनकी बहुचर्चित कृतियाँ हैं। 
रबीन्द्रनाथके रुमानी कविता के प्रभावको अस्वीकार कर उनहोनें अपनाहि एक अलग काव्यभाषा का जन्म दिया जो पहले पाठक-समाज को गवारा नहीं था। परन्तु २०वीं सदी के शेष भाग से वह उभर कर आयें और पाठक के दिलोदिमाग को चा गये। पहले तो रबीन्द्रनाथ भी उनके काव्यभाषा के खिलाफ कटु आलोचना किये थे। उनके जीवनकाल में वह केवल २६९ कवितायें प्रकाश कर पाये थे जिसमें १६२ था उनके प्रकाशित संकलनों में। उनके मृत्यु के बाद उनके सारे अप्रकाशित कवितायें प्रकाश होने के पश्चात यह संख्या ८०० से भी ज्यादा हो चुका है। यंहा तक की उनके घर से १२ अप्रकाशित उपन्यास मिले जो अपने-आप में अभिनव था। इसके अलावे ३५ कहानियाँ भी मिलीं।
उनका पारिवारिक जीवन बहुत ही दुखद था। १९५४ में जब एकदिन वह कोलकाता के ट्रामसे कुचले पाये गये तो लोगों का मानना था कि वह आत्महत्या कर लिये हैं।
प्रधानमंत्री फसल बीमा योजना

किसानों की फसल के संबंध में अनिश्चितताओं को दूर करने के लिये नरेन्द्र मोदी की कैबिनेट ने 13 जनवरी 2016 को प्रधानमंत्री फसल बीमा योजना को मंजूरी दे दी। प्रधानमंत्री फसल बीमा योजना, किसानों की फसल को प्राकृतिक आपदाओं के कारण हुयी हानि को किसानों के प्रीमियम का भुगतान देकर एक सीमा तक कम करायेगी।
इस योजना के लिये 8,800 करोड़ रुपयों को खर्च किया जायेगा। प्रधानमंत्री फसल बीमा योजना के अन्तर्गत, किसानों को बीमा कम्पनियों द्वारा निश्चित, खरीफ की फसल के लिये 2% प्रीमियम और रबी की फसल के लिये 1.5% प्रीमियम का भुगतान करेगा।
इसमें प्राकृतिक आपदाओं के कारण खराब हुई फसल के खिलाफ किसानों द्वारा भुगतान की जाने वाली बीमा की किस्तों को बहुत नीचा रखा गया है, जिनका प्रत्येक स्तर का किसान आसानी से भुगतान कर सके। ये योजना न केवल खरीफ और रबी की फसलों को बल्कि वाणिज्यिक और बागवानी फसलों के लिए भी सुरक्षा प्रदान करती है, वार्षिक वाणिज्यिक और बागवानी फसलों के लिये किसानों को 5% प्रीमियम (किस्त) का भुगतान करना होगा।
अफगानिस्तान में जातीय समूह

अफगानिस्तान एक बहुसंख्यक और अधिकतर जनजातीय समाज है। देश की आबादी निम्नलिखित समूहों में विभाजित है: पश्तुन, ताजिक, हजारा, उज़्बेक, अमाक, तुर्कमेनिस्तान, बलूच, पशाई, नूरिस्तान, गुज्जर, अरब, ब्राहुई, पामिरी और कुछ अन्य। अफगान राष्ट्रीय गान और अफगान संविधान में कुल 14 जातीय समूहों का उल्लेख है।

राष्ट्रीय पहचान

"अफगान" शब्द "पश्तुन" नाम से समानार्थी है और इसे सलीमान पर्वत के चारों ओर हिंदू कुश के दक्षिण में रहने वाली जनजातियों का जिक्र करते हुए तीसरी शताब्दी के रूप में वर्णित किया गया है। यह उत्तरी भारत के खलजी, लोदी और सूरी राजवंशों के दौरान प्रमुख बन गया। यह नाम आधुनिक समय में अफगानिस्तान की राष्ट्रीय पहचान बन गया।  विभिन्न जातीय समूहों के होने के बावजूद, 2009 में आयोजित एक शोध सर्वेक्षण में, 72% आबादी ने जातीयता से पहले अफगान के रूप में अपनी पहचान को लेबल किया।  
जबकि अफगानिस्तान की राष्ट्रीय संस्कृति एक समान नहीं है, साथ ही, विभिन्न जातीय समूहों के पास एक-दूसरे के बीच कोई स्पष्ट सीमा नहीं है और वहां बहुत अधिक ओवरलैप है। इसके अतिरिक्त, जातीय समूह नस्लीय नहीं हैं। हालांकि अफगानिस्तान में सभी जातीय समूह एक समान संस्कृति साझा करते हैं, फिर भी कुछ परंपराओं और उत्सव हैं जो प्रत्येक जातीय समूह ने एक-दूसरे से अपनाया है।  उदाहरण के लिए, अब्रूज़ फारसी नव वर्ष है, जिसे मूल रूप से फारसियों द्वारा मनाया गया था अब कुछ अन्य समूहों द्वारा अपनाया गया है। अटूट जो मूल रूप से पश्तून द्वारा किया गया नृत्य था, अब अफगानिस्तान का राष्ट्रीय नृत्य है।

जातीय

पश्तून (जातीय अफगान) अफगानिस्तान में सबसे बड़ा जातीय समूह बनाते हैं, जिसमें देश की आबादी का 38% और 42% हिस्सा शामिल है। उनके मुख्य क्षेत्र, जिसे कभी-कभी पश्तुनिस्तान कहा जाता है, अफगानिस्तान में हिंदू कुश पहाड़ों और पड़ोसी पाकिस्तान में सिंधु नदी के बीच है, जहां वे दूसरा सबसे बड़ा जातीय समूह हैं। 1709 में होटाकी राजवंश के उदय और 1747 में दुर्रानी साम्राज्य के उदय के बाद, पश्तून ने अफगानिस्तान में हिंदू कुश और अन्य जगहों के उत्तर में समुदायों का निर्माण करके विस्तार किया।

ताजिकि

ताजिकि अफगानिस्तान में दूसरा सबसे बड़ा जातीय समूह बनाते हैं। वे एक देशी फारसी भाषी लोग हैं।

उज्बेक्स

उज्बेक्स अफगानिस्तान के मुख्य तुर्किक लोग हैं जिनका मूल क्षेत्र देश के उत्तरी क्षेत्रों में है। सबसे अधिक संभावना है कि उज्बेक्स तुर्किक आक्रमणकारियों की लहर से चले गए और स्थानीय ईरानी जनजातियों के साथ मिलकर समय के साथ जातीय समूह बन गए। 16 वीं शताब्दी तक उज्बेक पूरे मध्य एशिया में बस गए थे और मुहम्मद शैबानी की विजय के बाद अफगानिस्तान पहुंचे थे। अफगानिस्तान के उज्बेक्स सुन्नी मुस्लिम हैं और उज़्बेक में धाराप्रवाह हैं। 190 के दशक में अफगानिस्तान में रहने वाले उज्बेक्स का अनुमान लगभग 1.3 मिलियन था, लेकिन अब 2 मिलियन माना जाता है।
स्वालबार्ड

विवरण

सन् १९२० की स्वालबार्ड संधि के तहत इन द्वीपों को कुछ शर्तों के साथ नोर्वे का हिस्सा घोषित कर दिया गया था। सन्धि के अनुसार यहाँ पर नोर्वे सैनिक बल नहीं रख सकता और संधि के अन्य भागीदारियों को (जिनमें ब्रिटेन, जापान, अमेरिका, आदि शामिल हैं) यहाँ पर व्यापारिक काम और कोयले की खाने चलाने की छूट भी दी गई। यहाँ पर नोर्वे और रूस खनिज निकालने का काम करते हैं। इसके अलावा यहाँ आर्कटिक क्षेत्र पर वैज्ञानिक अनुसंधान भी किया जाता है। यहाँ के स्वालबार्ड अंतर्राष्ट्रीय बीज कोष में दुनिया भर के वनस्पति व वृक्षों के बीच सुरक्षित हैं ताकि उनके विश्व से खो जाने की स्थिति में उन नस्लों को पुनर्जीवित किया जा सके। द्वीपसमूह का दो-तिहाई इलाक़ा ७ राष्ट्रीय उद्यानों और २३ प्राकृतिक संरक्षित क्षेत्रों में सुरक्षित कर दिया गया है। यहाँ ध्रुवीय भालू, रेनडियर और कुछ समुद्री स्तनधारी मिलते हैं। ६०% क्षेत्रफल पर हिमानियाँ (ग्लेशियर) बिछी हुई हैं।
दक्षिण अफ्रीका क्रिकेट टीम का ज़िम्बाब्वे दौरा

वनडे सीरीज

साल 1992 से अब तक 41 मैचों की 27 (उसमें विश्व कप, ट्रॉफी, इतर) सीरीज हुई हैं। उसमें ज़िम्बाब्वे ने 0 सीरीज और 0 आईसीसी टूर्नामेंट जीते हैं।

टेस्ट सीरीज

साल 1995 से अब तक 9 मैचों की 6 सीरीज हुई हैं। उसमें ज़िम्बाब्वे ने कोई सीरीज जीती नहीं।

टी20ई सीरीज

साल 2010 से अब तक 5 मैचों की 7 सीरीज (उसमें विश्व और इतर सीरीज) हुई हैं। उसमें ज़िम्बाब्वे ने 0 सीरीज जीती हैं।
महाभारत भाग ८

एकलव्य की गुरु भक्ति

एकलव्य महाभारत का एक पात्र है। वह हिरण्य धनु नामक निषाद का पुत्र था। एकलव्य को अप्रतिम लगन के साथ स्वयं सीखी गई धनुर्विद्या और गुरुभक्ति के लिए जाना जाता है। पिता की मृत्यु के बाद वह श्रृंगबेर राज्य का शासक बना। अमात्य परिषद की मंत्रणा से उसने न केवल अपने राज्य का संचालन करता है, बल्कि निषाद भीलों की एक सशक्त सेना और नौसेना गठित कर के अपने राज्य की सीमाओँ का विस्तार किया।
महाभारत में वर्णित कथा के अनुसार एकलव्य धनुर्विद्या सीखने के उद्देश्य से द्रोणाचार्य के आश्रम में आया किन्तु निषादपुत्र होने के कारण द्रोणाचार्य ने उसे अपना शिष्य बनाना स्वीकार नहीं किया। निराश हो कर एकलव्य वन में चला गया। उसने द्रोणाचार्य की एक मूर्ति बनाई और उस मूर्ति को गुरु मान कर धनुर्विद्या का अभ्यास करने लगा। एकाग्रचित्त से साधना करते हुये अल्पकाल में ही वह धनु्र्विद्या में अत्यन्त निपुण हो गया। एक दिन पाण्डव तथा कौरव राजकुमार गुरु द्रोण के साथ आखेट के लिये उसी वन में गये जहाँ पर एकलव्य आश्रम बना कर धनुर्विद्या का अभ्यास कर रहा था। राजकुमारों का कुत्ता भटक कर एकलव्य के आश्रम में जा पहुँचा। एकलव्य को देख कर वह भौंकने लगा। कुत्ते के भौंकने से एकलव्य की साधना में बाधा पड़ रही थी अतः उसने अपने बाणों से कुत्ते का मुँह बंद कर दिया। एकलव्य ने इस कौशल से बाण चलाये थे कि कुत्ते को किसी प्रकार की चोट नहीं लगी। कुत्ते के लौटने पर कौरव, पांडव तथा स्वयं द्रोणाचार्य यह धनुर्कौशल देखकर दंग रह गए और बाण चलाने वाले की खोज करते हुए एकलव्य के पास पहुँचे। उन्हें यह जानकर और भी आश्चर्य हुआ कि द्रोणाचार्य को मानस गुरु मानकर एकलव्य ने स्वयं ही अभ्यास से यह विद्या प्राप्त की है।
कथा के अनुसार एकलव्य ने गुरुदक्षिणा के रूप में अपना अँगूठा काटकर द्रोणाचार्य को दे दिया था। इसका एक सांकेतिक अर्थ यह भी हो सकता है कि एकलव्य को अतिमेधावी जानकर द्रोणाचार्य ने उसे बिना अँगूठे के धनुष चलाने की विशेष विद्या का दान किया हो। कहते हैं कि अंगूठा कट जाने के बाद एकलव्य ने तर्जनी और मध्यमा अंगुली का प्रयोग कर तीर चलाने लगा। यहीं से तीरंदाजी करने के आधुनिक तरीके का जन्म हुआ। निःसन्देह यह बेहतर तरीका है और आजकल तीरंदाजी इसी तरह से होती है। वर्तमान काल में कोई भी व्यक्ति उस तरह से तीरंदाजी नहीं करता जैसा कि अर्जुन करता था।

स्रोत

सुखसागर के सौजन्य से
हिन्दू धर्म का विश्वकोश

हिन्दू धर्म का विश्वकोश या इंसाइक्लोपीडिया ऑफ हिन्दुइज्म (Encyclopedia of Hinduism) हिन्दू धर्म एवं इससे सम्बन्धित अनेकानेक विषयों का विश्वकोश है। इसका प्रथम संस्करण २०१२ में निकला। यह ग्यारह भागों में है और अंग्रेजी भाषा में है।
यह विश्वकोश ७१८४ पृष्टों में है जिसमें मन्दिरों, स्थानों, विचारकों, कर्मकाण्डों एवं त्यौहारों का विवरण रंगीन चित्रों के साथ दिया हुआ है। यह परियोजना परमार्थ निकेतन के स्वामी चिदानन्द सरस्वती की प्रेरणा से चली एवं फलीभूत हुई। २५ वर्षों के निरन्तर प्रयास तथा २००० से अधिक विद्वानों के योगदान से यह विश्वकोश निर्मित हुआ है। इसके सम्पादक डॉ कपिल कपूर हैं।
यह विश्वकोश केवल हिन्दू धर्म तक ही सीमीति नहीं है बल्कि कला, इतिहास, भाषा, साहित्य, दर्शन, राजनीति, विज्ञान तथा नारी विषयों को भी इसमें स्थान दिया गया है।
सुशील पंडित

सुशील पंडित  एक भारतीय कश्मीरी मानवधिकार कार्यकर्ता हैं, जो 1990 में कश्मीर से भगाए गए पंडितों के अधिकारों हेतु कार्य कर रहे हैं। उन्होने इसी से संबंधित एक संस्था "रूटस् इन कश्मीर" की स्थापना करी।
लोकलुभावनवाद

लोकलुभावनवाद (Populism) वह राजनीतिक दर्शन है जिसमें नेता या राजनीतिक दल साधारण लोगों को किसी वास्तविक या काल्पनिक संभ्रांत वर्ग के विरुद्ध संघर्ष करवा कर उन्हें अधिकार, धन या सम्मान दिलवाने का दावा करता है। लोकलुभावनवादी राजनेताओं का सम्बन्ध वामपन्थी राजनीति या दक्षिणपन्थी राजनीति दोनों से हो सकता है।
इस विचारधारा के समर्थक इसके प्रयोग द्वारा किसी समाज में गहरे रूप से स्थापित अन्याय को तेज़ी से तोड़ने के लिये इसकी सराहना करते हैं। इसके आलोचक इसमें अक्सर होने वाली हानियों का उल्लेख करते हैं - नेताओं द्वारा स्वयं को अत्यंत शक्तिशाली और अमीर बना लेना, समाज में वर्गों को आपस में लड़वाने के कारण द्वेश का फैल जाना और अर्थव्यवस्था का लड़खड़ा जाना। राजनीतिक दल समय-समय पर अपने विरोधी दलों पर लोकलुभावनवादी होने का आरोप लगाते हैं, और दावा करते हैं कि वास्तव में वे केवल जनोत्तेजक (demagogue) हैं जो ऊपर से तो साधारण नागरिकों के लिये अत्याधिक सहानुभूति दिखाते हैं लेकिन उनका ध्येय किसी की मदद करना नहीं बल्कि समाज को आपस में लड़ने वाले खण्डों में बांटकर स्वयं के लिये कुछ खण्डों का स्थायी समर्थन प्राप्त कर लेना है। ऐसे जनोत्तेजक नेता वास्तव में यह नहीं चाहते कि उनके समर्थक सामाजिक अंशों की कठिनाईयाँ समाप्त हों क्योंकि उनका समर्थन वंचित स्थिति में रखे जाने तथा उस नेता पर निर्भर रहने से ही बना रहता है।
1988 सिनसिनाटी मास्टर्स

पुरुष एकल

मैट्स विलेंडर ने  स्टीफन एडबर्ग को 3-6, 7-6, 7-6 से हराया।
विंगर (फ़ुटबॉल)

{{Annotated image |caption=मिडफ़ील्ड पदों ने एसोसिएशन फुटबॉल में अन्य पदों के संबंध में प्रकाश डाला।
|height=390|image-left=8|image-top=7|image-width=250 |width=260 |float=
|imagemap=
|annotations=

{{Annotation|27|192|[[मिडफील्डर#चौड़ा मिडफील्डर|मिडफिल्डर[]|font-weight=bolder|font-size=20}}

}}
मिडफील्डर एक  फुटबॉल है। मिडफ़ील्डर आम तौर पर अपनी टीम के  रक्षकों और  फ़ॉर्वर्ड) के बीच मैदान पर तैनात होते हैं। कुछ मिडफ़ील्डर एक अनुशासित रक्षात्मक भूमिका निभाते हैं, ब्रेकी
अधिकांश  प्रबंधक] विरोधी टीम के हमलों को बाधित करने के लिए कम से कम एक मिडफील्डर असाइन करते हैं, जबकि अन्य को लक्ष्य बनाने के साथ काम सौंपा जा सकता है, या अटैक के बीच समान जिम्मेदारियां हो सकती हैं।